46 



XIII. PRIMVLA MYCUOCALYX. 



?. foliis obovato - cuneiformibus profunde dentatis glabris', umbella multi- 

 flora, involucri foliolis rotundato - ovatis minimis, calycibus brevis- 

 simis hiantibus. Tab. IV*. 

 In alpibus Comitatus Nicaeensis legit Cl. Colsmann, profcssor Haf- 

 niensis, cujus benevolentiae exemplaria mea debeo. % (v. s.) 

 Radix fusiformis, crassa, squamis paleaceis. Folia obovato - cunei- 

 formia sive spathulata, nervosa, glaberrima, margine profunde crenato- 

 dentata, in petiolum dilatatum desinentia. Scapus erectus vix tripollicaris. 

 Umbella multiflora, erecta. Involucrum 3 — 6 phyllum: foliolis brevissi- 

 mis, ovato-subrotundis. Calyx brevissimus: laciniis patentibus minimis. 

 Corolla hypocrateriformis rubella: limbo patente: tubo interne albente: 

 laciniis obcordato-cuneiformibus, profunde emarginatis. 



Ilaecce species et forma foliorum glaberrimorum, profunde crenato- 

 dentatorum, et calycibus brevissimis hiantibus reliquis excellit. Dom. 

 Colsmann, Hafniae professor, cui plures, et gravissimas quidem observa- 

 tiones debeo, plantam, quam in montibus prope Nicaeam legit, benevole 

 mecum communicavit. Raram esse suspicor, quod antea nemo mentionem 

 ejus fecit. 



